Sulík, Richard, predseda NR SR (2010-07-08):
Ďakujem. Konštatujem, že Národná rada zvolila predsedov osobitných kontrolných výborov a výboru na preskúmavanie rozhodnutí Národného bezpečnostného úradu , ako ich uviedol poverený overovateľ. Prosím predsedov výborov, aby zaujali miesta určené pre predsedov výborov. Nech sa páči. Pristúpime k dvadsiatemu bodu, poslednému, ktorým je voľba ďalších členov osobitných kontrolných výborov Národnej rady Slovenskej republiky a Výboru Národnej rady Slovenskej republiky na preskúmavanie rozhodnutí Národného bezpečnostného úradu . V predchádzajúcich bodoch programu sme si určili počet členov osobitných kontrolných výborov vrátane ich predsedov, ktorých sme už zvolili. Tiež sme zvolili predsedu výboru na preskúmavanie rozhodnutí NBÚ. Ako už bolo uvedené, počet členov tohto výboru na jedenásť určuje príslušné ustanovenie ústavného zákona č. 254/2006. Návrh na voľbu ďalších členov uvedených výborov ste dostali ako tlač 17. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa hlási niekto do rozpravy ústne. Uzatváram možnosť podania ďalších ústnych prihlášok. Vyhlasujem rozpravu o tomto bode programu za ukončenú. Podávam návrh, aby sa voľba ďalších členov osobitných kontrolných výborov a výboru na preskúmavanie rozhodnutí NBÚ vykonala verejne s tým, že o voľbe poslancov za členov uvedených výborov budeme hlasovať postupne podľa jednotlivých výborov. Je všeobecný súhlas s takýmto postupom? (Súhlasná reakcia pléna.) Áno. Konštatujem, že navrhovaný postup sme schválili. Pristúpme k hlasovaniu. Prvé hlasovanie sa týka voľby členov Osobitného kontrolného výboru Národnej rady na kontrolu činnosti Národného bezpečnostného úradu tak, ako je uvedené v tlači 17. Hlasujte, prosím, teraz. (Hlasovanie.) Prítomných 139 poslancov, hlasovalo za 139. Konštatujem, že Národná rada zvolila ďalších členov osobitného kontrolného výboru na kontrolu činnosti NBÚ. Ďalšie hlasovanie sa týka návrhu na voľbu ďalších členov osobitného kontrolného výboru na kontrolu činnosti SIS. Prosím, hlasujte teraz. (Hlasovanie.) Prítomných 142 poslancov, hlasovalo 142 za. ( Národná rada zvolila ďalších členov osobitného kontrolného výboru na kontrolu činnosti SIS. ) Ďalšie hlasovanie sa týka voľby ďalších členov osobitného kontrolného výboru na kontrolu činnosti Vojenského spravodajstva. Prosím, hlasujte teraz. (Hlasovanie.) Zo 142 prítomných poslancov hlasovalo 142 za. Konštatujem, že Národná rada zvolia ďalších členov osobitného kontrolného výboru na kontrolu činnosti Vojenského spravodajstva. Posledné hlasovanie sa týka voľby ďalších členov výboru na preskúmavanie rozhodnutí NBÚ. Prosím, hlasujte teraz. (Hlasovanie.) Zo 142 prítomných poslancov hlasovalo 142 za. Konštatujem, že Národná rada zvolila ďalších členov výboru na preskúmavanie rozhodnutí NBÚ. Vážené poslankyne, vážení poslanci, program ustanovujúcej schôdze sme vyčerpali. Ďakujem vám za vašu účasť, ďakujem vám ešte raz za moje zvolenie. Ešte raz by som chcel vyjadriť nádej na dobrú spoluprácu. Vyhlasujem ustanovujúcu schôdzu Národnej rady za skončenú. Poprosím ešte predtým, ako odídete, ešte mám dva oznamy. Prvý oznam je, že 2. schôdza Národnej rady sa uskutoční zajtra 9. júla o 10. hodine. Posledná vec, ktorú mám, je, v nadväznosti na ustanovujúcu schôdzu je potrebné, aby sa uskutočnili ustanovujúce schôdze výborov Národnej rady podľa pokynov predsedov príslušných výborov. Čiže ja teraz postupne začnem dávať slovo jednotlivým predsedom, ktorí vyhlásia, kedy sa budú konať schôdze. Takže nech sa páči, pani Laššáková.